**PITANJA I ODGOVORI 13.02.2022.-01.03.2022.**

**min-kulture.gov.hr,** [**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**

**PROGRAM: Provedba mjera zaštite kulturne baštine oštećene u seriji potresa s epicentrom na području Sisačko-moslavačke županije počevši od 28. prosinca 2020. na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije**

**BROJ POZIVA: 612-08/22-01/0005**

**TIP NATJEČAJA: otvoreni poziv**

**MODALITET: trajni do isteka sredstava**

**NACIONALNO KOORDINACIJSKO TIJELO: Ministarstvo prostornog uređenja, graditeljstva i državne imovine**

**ROK ZA PODNOŠENJE PROJEKTNIH PRIJEDLOGA: 03.06.2023.**

**ROK ZA ODGOVOR NA PITANJE: 7 dana od zaprimanja**

|  |  |
| --- | --- |
| **PITANJE** | **ODGOVOR** |
| Predstavnik sam stanara jedne zgrade. Ta zgrada je stradala u potresu i zanima me za tu zgradu je li raspisan natječaj za pronalazak projektanta koji bi za tu zgradu napravio projekt za obnovu. | Točka 1.3. definira da se u smislu ovog Poziva pod pojmom kulturna baština podrazumijeva nepokretna i pokretna baština javne namjene upisana u Registar kulturnih dobara Republike Hrvatske, te nepokretna baština unutar granica zaštićenih kulturno – povijesnih cjelina upisanih u Registar kulturnih dobara Republike Hrvatske oštećena u potresu. Slijedom navedenog, stambena zgrada ne može se smatrati prihvatljivom za financiranje po ovom modelu obnove.  Projektiranje je jedna od stručnih usluga koje ugovara Fond za obnovu i Središnji državni ured u skladu sa Programom mjera obnove zgrada oštećenih potresom na području grada Zagreba, Krapinsko- zagorske županije, Zagrebačke županije, Sisačko-moslavačke županije i Karlovačke županije u skladu s člankom 1.5. Programa. |
| Vezano za Fond solidarnosti za Sisačko-moslavačku županiju ljubazno Vas molim dodatno pojašnjenje za nabave koje su sudovi provodili nakon potresa 28. prosinca 2020. i 29. prosinca 2020. godine.  Praksa je da Ministarstvo kao samostalni naručitelj sukladno osiguranim sredstvima u Državnom proračunu u razdjelu 109, glavi 05 - Ministarstvo pravosuđa i uprave, provodi postupak nabave. Ugovor ili narudžbenica glasi na Ministarstvo kao i račun. Nakon što završi postupak nabave roba, radovi ili usluge se Rješenjem ustupaju na trajno korištenje pravosudnom ili kaznenom tijelu za čije potrebe je nabava izvršena.  Vezano za potres u Sisačko-moslavačkoj županiji sudovi su zbog žurnosti sami provodili postupak jednostavne nabave za zgradu suda (Izvedeni radovi hitnih mjera na objektu neposredno odmah nakon potresa), samostalno, svaki sud za prostor koji im je dat na korištenje. Pravosudna tijela, sukladno iskazanim zahtjevima, a na temelju osiguranih financijskih sredstava u državnom proračunu mogu provoditi postupke jednostavne nabave robe i usluga procijenjene vrijednosti manje od 200.000.00 kuna bez PDV-a kao i radova procijenjene vrijednosti manje od 500.000,00 kuna bez PDV-ti sukladno Zakonu o javnoj nabavi.  Slijedom izloženog, ministarstvo je sukladno traženju sudova (temeljem ispostavljenih računa dobavljača) doznačavalo sredstva putem redovnih mjesečnih doznaka, iz njihovih planiranih proračunskih sredstava na razdjelu 109, glava 65 (Županijski sudovi) i glavi 80 (Općinski sudovi).  Zaključno, sva nabavna dokumentacija glasi na ime Županijskog ili Općinskog suda u Sisku, računi su ispostavljeni sa njihovim OIB-om i adresom.  Ljubazno molimo povratno informaciju, može li Ministarstvo pravosuđa i uprave kao Korisnik prijavljivati troškove kroz Fond solidarnosti, s obzirom da sva nabavna dokumentacija glasi na sudove, odnosno da su pravosudna tijela samostalno obavljala jednostavne nabave vezane za troškove hitnih intervencije na zgradi suda nakon potresa. | Pitanje smo uputili Ministarstvu financija, ali još nismo dobili odgovor.  S obzirom da su sredstva potrošena u 2021. godini iz općih prihoda i primitaka (izvor 11 – tzv. nacionalna sredstva) smatramo da ih nije moguće refundirati u 2022. godini iz izvora Fonda solidarnosti EU (izvor 576).  Osim toga, u ime ustanove koja je nositelj projekta obnove ne može drugo tijelo potraživati refundaciju sredstava u svoje ime. Dakle, sve aktivnosti i troškovi po ugovoru o dodjeli bespovratnih sredstava odnose se na korisnika sredstava.  Ovakvu uputu je Ministarstvo kulture i medija dobilo po prvom Pozivu (potres u Zagrebu i okolici) vezano za ustanove u kulturi kojima je osnivač i financiralo je neke hitne mjere nakon potresa iz redovnih sredstava.  Nakon što dobijemo preciznu uputu Ministarstva financija objavit ćemo ju na ovim istim stranicama. |
| Uz ostalu obveznu dokumentaciju koju je potrebno priložiti uz Prijavu na Poziv-Provedba mjera zaštite kulturne baštine oštećene u seriji potresa s epicentrom na području Sisačko-moslavačke županije počevši od 28. prosinca 2020. godine na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije (KLASA: 612-08/22-01/0005) potrebno je priložiti i dokaz o pravnom statusu prijavitelja. Naš klijent prijavitelj je jedinica lokalne samouprave. Molim Vas odgovor je li prihvatljiv dokument kojim se dokazuje Pravni status prijavitelja *Obavijest o razvrstavanju poslovnog subjekta prema NKD-u*, te ukoliko nije koji drugi dokument bi bio primjenjiv? | Upute za prijavitelje, Točka 2.1. definiraju da jedinice lokalne i područne (regionalne) samouprave svoj pravni status dokazuju sukladno Zakonu o područjima županija, gradova i općina u Republici Hrvatskoj (NN 86/06, 125/06, 16/07, 95/08, 46/10, 145/10, 37/13, 44/13, 45/13, 110/15) slijedom čega se Obavijest o razvrstavanju poslovnog subjekta prema NKD-u može smatrati prihvatljivim dokazom. |
| Upravitelji smo stambene zgrade u Sisku na adresi Žitna 2 koja se nalazi unutar kulturno povijesne cjeline Grada Siska. Zgrada je nakon potresa označena sa crvenom naljepnicom te je napravljen elaborat ocjene postojećeg stanja građevinske konstrukcije.  Na stranicama Ministarstva kulture i medija vidjeli smo da je objavljen Javni poziv na dodjelu bespovratnih financijskih sredstava za provedbu mjera zaštite kulturne baštine pa nas zanima da li se mi kao upravitelj zgrade možemo na taj Poziv prijaviti, i ukoliko možemo zanima nas koja je procedura? | Točka 1.3. definira da se u smislu ovog Poziva pod pojmom kulturna baština podrazumijeva nepokretna i pokretna baština javne namjene upisana u Registar kulturnih dobara Republike Hrvatske, te nepokretna baština unutar granica zaštićenih kulturno – povijesnih cjelina upisanih u Registar kulturnih dobara Republike Hrvatske oštećena u potresu. Slijedom navedenog, stambena zgrada ne može se smatrati prihvatljivom za financiranje po ovom modelu obnove. |
| Molim Vas informaciju što se trenutno događa s pozivom Provedba mjera zaštite kulturne baštine oštećene u seriji potresa (…) i zašto od 15.2. od 15h više nije moguće ispunjavati prijavni obrazac? Sustav e-prijavnica se ponaša kao da je poziv zatvoren, a na web stranicama Ministarstva kulture nama nikakvih informacija o tome. | Ponovnim otvaranjem Poziva dana 15.02.2022. god., do 15 h Ministarstvo kulture i medija zaprimilo je 203 prijave u ukupnom iznosu koji je premašio 500 % alokacije. Poziv je privremeno zatvoren uz suglasnost nacionalnog koordinacijskog tijela, Ministarstva prostornog planiranja, graditeljstva i državne imovine, u skladu sa Zajedničkim nacionalnim pravilima za Fond solidarnosti Evropske Unije jer su prijave premašile propisanih 400 % dodijeljene alokacije.  S obzirom da je Pozivom predviđeno primanje prijava do dosezanja iznosa 400 % alokacije nismo u mogućnosti otvoriti Poziv osim ukoliko se nakon pregleda prijava oslobodi dio sredstava do propisanog iznosa. |